Электроокулография

Электроокулография (ЭОГ) — уңай  корылмалы мөгезкатлау белән күзнең тискәре корылган арткы котып арасында  даими потенциалны тикшерү ысулы (рәс. 1.37). Бу ысул челтәркатлауның  пигментлы эпителие (ЧПЭ) һәм фоторецепторларның активлыгын чагылдыра. Димәк,  фоторецепторлар дәрәҗәсенә якын булган күзнең зарарлануларында ЭОГ нормаль  булачак. Күпчелек очракта, ЧПЭ-ның таралган яки киң үзгәрешләре ЭОГ  күрсәткечләренә шактый йогынты ясый.
 Техникасы.  
Сынауны караңгылыкка һәм  яктылыкка җайлашу шартларында үткәрәләр:
а)  электродларны күзнең эчке һәм тышкы  почмакларына урнаштыралар;

б) авыруга карашын даими амплитуда белән як-якка  күчерергә кушалар. Күзнең һәрбер хәрәкәтендә мөгезкатлауга иң якын электрод  икенчесенә карата актив була;

в)  потенциаллар аермасы көчәйткеч аша узып  теркәлә.
 Аңлатма.  
Нормада ЭОГ  амплитудасының күп төрләре бар, шуңа күрә нәтиҗә яктылыктагы максималь  потенциалның (дулкынның яктылык күтәрелүе) караңгылыктагы минималь  потенциалына (дулкынның караңгылык төшүе) нисбәтле.

Потенциал Арден коэффициенты яки процент рәвешендә күрсәтелә. Нормада ул 1,85 яки 185% тәшкил итә.

 Искәрмәләр 

 Чыганаклар 


Төркем:Медицина
Төркем:Офтальмология
Төркем:Электрофизиология сынаулары